Blant de første elevene som meldte seg opp var Cecilie Thoresen og Anna Bugge. I fortalte Thoresen at «jeg var allerede blit 20 aar, men bestemte mig til at ta middelskoleexamen for saa senere at bli no». Etter å ha fullført middelskoleeksamen i 1879 ønsket Thoresen å ta examen artium, som bare var åpen for menn. Hun allierte seg med venstrepolitikeren Hagbart Berner, som fremmet et privat lovforslag overfor Stortinget. Dette ble vedtatt 30. mars 1882 og samme år tok hun artium med laud og ble immatrikulert ved Det Kongelige Frederiks Universitet som første kvinne.